หุ้นไทยปิดเช้าบวก3.15จุด
ดัชนีหุ้นไทยแกว่งขึ้นในกรอบจำกัดปิดตลาดภาคเช้าที่1013.47จุดเพิ่ม3.15จุดมูลค่าซื้อขาย6,508.15ล้านบาท
28 มิ.ย. 2554

ดัชนีหุ้นไทยแกว่งขึ้นในกรอบจำกัดปิดตลาดภาคเช้าที่1013.47จุดเพิ่ม3.15จุดมูลค่าซื้อขาย6,508.15ล้านบาท




เช้าวันนี้(28 มิ.ย.54) ดัชนีหุ้นไทยปิดตลาดที่ระดับ 1013.47  จุด เพิ่มขึ้น 3.15 จุด หรือ 0.31% มีมูลค่าการซื้อขาย 6,508.15 ล้านบาท
5 อันดับหุ้นที่มีมูลค่าการซื้อขายสูงสุด ได้แก่
PTT  ปิดที่  324 บาท ราคาไม่เปลี่ยนแปลง มูลค่าการซื้อขาย 493.30 ล้านบาท
BBL  ปิดที่ 151 บาท ราคาไม่เปลี่ยนแปลง มูลค่าการซื้อขาย 458.34 ล้านบาท
KBANK  ปิดที่  115.50 บาท เพิ่มขึ้น 0.50 บาท หรือ 0.43% มูลค่าการซื้อขาย 378.30 ล้านบาท
MALEE  ปิดที่ 18.30 บาท เพิ่มขึ้น 0.60 บาท หรือ 3.39% มูลค่าการซื้อขาย  349.47 ล้านบาท
SCB ปิดที่ 106 บาท เพิ่มขึ้น 1.50 บาท หรือ 1.44% มูลค่าการซื้อขาย 298.32 ล้านบาท 
บริษัทหลักทรัพย์ดีบีเอส วิคเคอร์ส มองว่า ดัชนีหุ้นไทยเด้งขึ้นในกรอบจำกัด โดยในวันนี้ (28 มิ.ย.) นักลงทุนต้องจับตาว่ารัฐสภากรีซจะผ่านร่างกฎหมายรัดเข็มขัดตามมติคณะรัฐมนตรี เมื่อ 23 มิ.ย.54 หรือไม่ โดยหากรัฐสภาผ่านร่างกฎหมายดังกล่าวที่กรีซจะได้รับความช่วยเหลือฉุกเฉิน 1.2 หมื่นล้านยูโรจาก EU และ IMF เพื่อไม่ให้กรีซผิดนัดชำระหนี้ในเดือนก.ค.54 รวมถึงจะมีส่วนในการพิจารณาช่วยเหลือรอบที่ 2 มูลค่า 1.2 แสนล้านยูโรในระยะต่อไปด้วย โดยขณะนี้ตลาดมีความเชื่อว่ารัฐสภากรีซจะมีมติผ่านร่างกฎหมายรัดเข็มขัด ซึ่งจะผ่อนคลายความวิตกกับปัญหาของกรีซลง นักลงทุนในตลาดสหรัฐและยุโรปจึงมีการเข้าซื้อเก็งกำไรรอบสั้น อย่างไรก็ตามปริมาณการซื้อขายยังไม่คึกคักเพราะนักลงทุนบางกลุ่มยังไม่มั่นใจในทิศทางตลาด 
ทั้งนี้ เชื่อว่าการปรับขึ้นของตลาดหุ้นไทยอาจจำกัดเพราะความไม่แน่นอนทางการเมืองว่าหลังเลือกตั้ง 3 ก.ค.นี้แล้วจะมีความวุ่นวายตามมาหรือไม่ ประกอบกับสถานการณ์ชายแดนไทย-กัมพูชาก็ตึงเครียดมากขึ้นหลังจากไทยถอนตัวจากการเป็นสมาชิกอนุสัญญามรดกโลก และวิตกกันว่าทางกัมพูชาจะมีการโจมตีไทยในช่วงวันที่ 3 ก.ค.และหลังจากนั้น 1-2 วันหรือไม่ เพราะเป็นช่วงที่กำลังตำรวจและทหารไทยส่วนใหญ่ต้องไปดูแลและควบคุมสถานการณ์ในวันเลือกตั้งและช่วงจัดตั้งรัฐบาล 
ส่วนกลยุทธ์ลงทุน สำหรับพอร์ตลงทุนระยะกลาง-ยาว ยังแนะนำให้รอดูสถานการณ์ก่อน ส่วนพอร์ตเก็งกำไร SET Index มีกรอบบนอยู่ที่ 1020 จุด 1030-1040 จุด และกรอบล่าง 1010-1000 จุด และ 980 จุด